Príloha č.3 Politika nakladania so stavebnými odpadmi a odpadmi z demolácií

**Stavebné odpady a odpady z demolácií sú kategorizované v zmysle prílohy č. 1 vyhlášky MŽP SR č. 365/2015 Z. z., ktorou sa ustanovuje Katalóg odpadov, ako**:

**17 Stavebné odpady a odpady z demolácií vrátane výkopovej zeminy z kontaminovaných miest:**

17 01 BETÓN, TEHLY, ŠKRIDLY, OBKLADOVÝ MATERIÁL A KERAMIKA

17 02 DREVO, SKLO A PLASTY

17 03 BITÚMENOVÉ ZMESI, UHOĽNÝ DECHT A DECHTOVÉ VÝROBKY

17 04 KOVY VRÁTANE ICH ZLIATIN

17 05 ZEMINA VRÁTANE VÝKOPOVEJ ZEMINY Z KONTAMINOVANÝCH PLÔCH, KAMENIVO A MATERIÁL Z BAGROVÍSK

17 06 IZOLAČNÉ MATERIÁLY A STAVEBNÉ MATERIÁLY OBSAHUJÚCE AZBEST

17 08 STAVEBNÝ MATERIÁL NA BÁZE SADRY

17 09 INÉ ODPADY ZO STAVIEB A DEMOLÁCIÍ

**Projektová dokumentácia**

Zhotoviteľ projektovej dokumentácie je povinný:

* **rešpektovať požiadavku** zákona č. 79/2015 Z. z. o odpadoch a o zmene a doplnení niektorých predpisov **pripraviť na opätovné použitie, recykláciu a iné materiálové zhodnotenie minimálne 70 % hmotnosti stavebného odpadu a odpadu z demolácií** vyprodukovaného pri realizácii stavby nad 300 m2, neznečisteného škodlivinami (tzn. okrem nebezpečných odpadov a odpadu katálogového č. 17 05 04),
* v**prípade demolácie určiť postupnosť demolačných činností** s cieľom umožniť oddelenie a triedenie odstránených stavebných materiálov a stavebných odpadov,
* v projektovej dokumentácii (*technickej správe*) uviesť **výkaz odhadovanej výmery stavebných odpadov a odpadov z demolačných prác** v rozsahu:
1. kód odpadu podľa Katalógu odpadov,
2. názov odpadu,
3. kategória odpadu,
4. predpokladaný kód zhodnotenia alebo zneškodnenia odpadu,
5. predpokladané množstvo odpadu (pre zhodnotenie a zneškodnenie zvlášť).

**Realizácia stavby**

Zhotoviteľ stavby je povinný rešpektovať zákon č. 79/2015 Z. z. o odpadoch a o zmene a doplnení niektorých predpisov a to najmä, nie výlučne:

* **zabezpečiť roztriedenie, nakládku, prepravu a odovzdanie ostatného a nebezpečného odpadu** na ďalšie nakladanie výlučne **u osôb oprávnených na nakladanie s odpadmi** v zmysle § 14 ods. 1 písm. e) o odpadoch,
* **zabezpečiť pred vznikom odpadov** odovzdávaných podľa [§ 14 ods. 1 písm. e)](https://www.slov-lex.sk/pravne-predpisy/SK/ZZ/2015/79/20230701#paragraf-14.odsek-1.pismeno-e), **preukázateľný zmluvný vzťah o fyzickom nakladaní** s nimi, uzatvorený minimálne v rozsahu určenom vykonávacím predpisom (§ 2 vyhlášky č. 344/2022 Z. z.) a **kópiu zaslať objednávateľovi najneskôr do 30 dní od odovzdania staveniska** na mail info@sosos.sk (kontaktné*/zodpovedné osoby v zmysle zmluvy*),
* **v prípade demolačných prác určiť postupnosť demolačných činností** s cieľom umožniť oddelenie a triedenie odstránených stavebných materiálov a stavebných odpadov (v zmysle prílohy č. 1 vyhlášky MŽP SR 332/2024 Z. z.). a **vypracovať:**
	+ **„Ohlásenie pred realizáciou demolačných prác“** podľa prílohy č. 2 vyhlášky MŽP SR č. 344/2022 Z. z. a doručiť ho objednávateľovi na mail info@sosos.sk, najneskôr 7 pracovných dní pred realizáciou demolačných prác,
	+ **„Ohlásenie po realizáciou demolačných prác“** podľa prílohy č. 3 vyhlášky MŽP SR č. 344/2022 Z. z. a doručiť ho objednávateľovi na mail info@sosos.sk, najneskôr 30 dní po realizácii demolačných prác,
* stavebné odpady a odpady z demolácií **prednostne materiálovo zhodnotiť** a výstup z recyklácie realizovaný v mieste vzniku prednostne **využiť pri svojej činnosti**, ak to technické, ekonomické a organizačné podmienky dovoľujú,
* **stavebné odpady** vznikajúce pri výstavbe, údržbe, rekonštrukcii alebo demolácii **komunikácií** **prednostne materiálovo zhodnotiť pri výstavbe, rekonštrukcii alebo údržbe komunikácií,**
* **pripraviť na opätovné použitie, recykláciu a iné materiálové zhodnotenie**, a to vrátane činnosti spätného zasypávania, pri ktorých sa využije odpad, ako náhrada za iné materiály, **minimálne 70 % hmotnosti stavebného odpadu a odpadu z demolácií** vyprodukovaného pri realizácii stavby nad 300 m2 alebo demolácii, neznečisteného škodlivinami (tzn. okrem nebezpečných odpadov a odpadu kat. č. 17 05 04),
* **zasielať objednávateľovi** pravidelne, minimálne raz za mesiac (*alebo ku fakturácii v zmysle dohody na odovzdávacom a preberacom konaní staveniska*), mailom na adresu info@sosos.sk, potvrdenia týkajúce sa nakladania s odpadom – **vážne lístky** (fotokópie, originály dokladovať najneskôr k termínu preberania diela), ktoré musia obsahovať nasledovné údaje:
	1. číslo (identifikátor) vážneho lístku,
	2. identifikácia pôvodcu odpadu,
	3. identifikácia stavby, z ktorej odpad pochádza,
	4. identifikácia spoločnosti oprávnenej na nakladanie s odpadom, ktorá odpad preberá1,
	5. katalógové číslo odpadu, názov odpadu, kategória odpadu,
	6. množstvo odpadu,
	7. kód zhodnotenia alebo zneškodnenia odpadu,
	8. dátum odovzdania odpadu,
	9. názov projektu.
* 1**odovzdať** objednávateľovi **najneskôr ku termínu preberania diela** **doklad**, **preukazujúci oprávnenosť osoby, ktorá odpad preberá** podľa predchádzajúceho bodu, **nakladať s odpadom**, t. j.:
1. súhlas podľa § 97 ods. 1 zákona o odpadoch (ak nakladanie s odpadom podlieha súhlasu) alebo
2. registráciu podľa § 98 ods. 1 zákona o odpadoch (ak nakladanie s odpadom nepodlieha súhlasu),
* **odovzdať** objednávateľovi **najneskôr ku termínu preberania diela „Súhrnný dokument o vzniku stavebných odpadov a odpadov z demolácií“** zo stavby a spôsobe nakladania s ním, ktorý bude obsahovať údaje o spoločnostiach, ktoré stavebný odpad prevzali, množstve odovzdaného odpadu, nakladaní s ním a to minimálne v nasledovnom rozsahu:

|  |
| --- |
| **Firma oprávnená na nakladanie s odpadmi – zberová spoločnosť** |
| Názov / obchodné meno spoločnosti: |
| IČO: |
| Ulica: |
| Obec: | PSČ: |
| **Odpad** |
| Kód odpadu podľa Katalógu odpadov | Názov odpadu podľa Katalógu odpadov | Kategória odpadu | Hmotnosť odpadu [t] | Spôsob nakladania s odpadom |
|  |  |  |  |  |
| Celková hmotnosť odovzdaného odpadu [t]: |
| Hmotnosť odpadu, ktorý bol recyklovaný / pripravený na recykláciu / zhodnotený: |
| Identifikátor vážnych lístkov: |
| Dátum odovzdania: |